**Prijímanie detí na predprimárne vzdelávanie do materskej školy**

[**https://www.minedu.sk/usmernenie-k-prijimaniu-deti-na-predprimarne-vzdelavanie-do-materskej-skoly-na-skolsky-rok-20232024/**](https://www.minedu.sk/usmernenie-k-prijimaniu-deti-na-predprimarne-vzdelavanie-do-materskej-skoly-na-skolsky-rok-20232024/)

Na predprimárne vzdelávanie sa prijíma dieťa od troch rokov veku; výnimočne možno prijať dieťa od dovŕšenia dvoch rokov veku. Pre dieťa, ktoré dosiahne päť rokov veku do 31. augusta 2023 ( vrátane) je predprimárne vzdelávanie povinné.

1. **Žiadosti o prijatie dieťaťa na predprimárne vzdelávanie**
2. ***Podávanie žiadosti na nový školský rok v termíne*** od 1.mája 2023 do 31.mája 2023 ale aj priebežne počas roka podľa kapacitných možnosti školy. Dieťa sa do MŠ neprijíma na základe poradia podania žiadosti, ale na základe podmienok stanovených v školskom zákone a ostatných podmienok určených riaditeľkou MŠ.
3. ***Formulár žiadosti*** môže poskytnúť materská škola, ale môže byť aj vlastný s požadovanými údajmi,

riaditeľka **nemôže** **odmietnuť prevziať** od rodiča  **žiadosť**, a to ani v prípade, ak vie, že nemá voľnú

 kapacitu, vyžaduje podpis oboch zákonných zástupcov dieťaťa.

**2. Prijímanie detí na povinné predprimárne vzdelávanie (**Zákon č. 245/2008 Z. z. o výchove a vzdelávaní)

 ***Prednostné prijímanie deti, ktoré***

* **dovŕšia päť** rokov veku k 31.08.2023
* **dovŕšia šesť rokov** veku, ale nedosiahli školskú spôsobilosť –budú pokračovať v plnení povinného predprimárneho vzdelávania ešte jeden školský rok,
* **nedovŕšia päť rokov** veku k 31.08.2023, ale jeho zákonný zástupca k žiadosti o vedenie dieťaťa ako dieťaťa plniaceho povinné predprimárne vzdelávanie predloží súhlasné vyjadrenie príslušného zariadenia poradenstva a prevencie a súhlasné vyjadrenie všeobecného lekára pre deti a dorast,
* **dovŕši päť rokov veku**, ale zo zdravotných dôvodov je oslobodené od povinnosti dochádzať do materskej školy, lebo mu jeho zdravotný stav neumožňuje vzdelávať sa

**Povinnosti rodičov, ak ide o dieťa, ktoré bude plniť povinné predprimárne vzdelávane (ďalej len PPV).**

1. Podať žiadosť o prijatie na PPV. Ak dieťa MŠ už navštevuje automatický sa stáva dieťaťom plniacim PPV (rodič novú žiadosť nepodáva).
2. Požiadať **žiadosť najneskôr 31. augusta 2023**, ak sa rozhodne, aby bolo na PPV prijaté dieťa, ktoré nedovŕšilo piaty rok veku do 31. augusta 2023 s predložím 3 dokladov - súhlasné vyjadrenie príslušného zariadenia poradenstva a prevencie a súhlasné vyjadrenie všeobecného lekára pre deti a dorast
3. Predložiťriaditeľke školy **najneskôr 31. augusta 2023** písomný súhlas príslušného zariadenia poradenstva a prevencie, písomný súhlasu všeobecného lekára pre deti a dorast

a informovaný súhlas zákonného zástupcu (podpísaného obidvomi zákonnými zástupcami),

ak dieťa po dovŕšení šiesteho roka veku **nedosiahne školskú spôsobilosť a bude pokračovať v plnení PPV, ktoré trvá jeden školský rok.**

**Ktoré deti môžu pokračovať v plnení PPV**

1. Deti, ktoré nedosiahli školskú spôsobilosť.

2. Deti, ktoré v šk. r 2022/2023 plnili PPV pred piatym rokom veku a nedosiahli školskú spôsobilosť alebo ich rodičia sa rozhodli nepožiadať o výnimočné prijatie na základné vzdelávanie na plnenie povinnej školskej dochádzky v ZŠ.

Ak dieťa **ani po pokračovaní** plnenia PPV v materskej škole nedosiahlo školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole. Týka sa to aj deti so špeciálnymi výchovno-vzdelávacími potrebami.

Ak dieťa dosiahne školskú spôsobilosť a rodičia požiadajú o výnimočné prijatie na plnenie povinnej školskej dochádzky, no dieťa nebude zvládať nároky ZŠ **už nesmie byť prijaté späť do MŠ.**

**Rodič nedbá o riadne plnenie PPV**, ak neprihlási dieťa na plnenie PPV alebo dieťa bez ospravedlnenia zákonného zástupcu vynechá viac ako päť dní vzdelávania v mesiaci. Podľa § 37 ods. 3 zákona č. 596/2003 Z. z. - Za priestupok podľa odseku 1 sa uloží pokuta od 30 eur do 331,50 eur, a to aj opakovane každému zo zákonných zástupcov oddelene.